PTG ผนึก BAY ผุด “บริการกรุงศรีอยู่นี่นะ” รับฝาก-ถอนเงินผ่านร้าน “Max Mart”
PTG ผนึก BAY ผุดโครงการ "บริการกรุงศรีอยู่นี่นะ" รับฝาก-ถอนเงินผ่านร้าน "Max Mart" ในปั้มน้ำมัน PT ที่ร่วมโครงการ
PTG ผนึก BAY ผุดโครงการ "บริการกรุงศรีอยู่นี่นะ" รับฝาก-ถอนเงินผ่านร้าน "Max Mart" ในปั้มน้ำมัน PT ที่ร่วมโครงการ
23 เม.ย. 2562

นายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG และนายพงษ์อนันต์ ธณัติไตร ประธานคณะเจ้าหน้าที่ด้านธุรกิจลูกค้ารายย่อยและเครือข่ายการขาย ธนาคารกรุงศรีอยุธยา จำกัด (มหาชน) หรือ BAY ร่วมเปิดตัว “บริการกรุงศรีอยู่นี่นะ” รับฝากและถอนเงินบัญชีธนาคารกรุงศรีได้ที่ร้าน Max Mart ในสถานีบริการน้ำมัน PT ที่ร่วมโครงการ ตั้งแต่เวลา 08.00-22.00 น.
โดยลูกค้าสามารถทำธุรกรรมฝากเงินได้โดยใช้เพียงเลขบัญชีธนาคารกรุงศรีและบัตรประชาชน สามารถถอนเงินจากบัตรกรุงศรี เดบิต/เอทีเอ็ม และบัตรเครดิตในเครือกรุงศรี เหมือนทำธุรกรรมผ่าน ATM พร้อมโปรโมชั่นพิเศษรับฟรีคูปองแทนเงินสดมูลค่า 20 บาทสำหรับซื้อสินค้าในร้าน Max Mart ทุกสาขา ตั้งแต่วันนี้ถึง 30 มิ.ย.62